Diari Oficial de la Generalitat Valenciana


Sumari del DOGV 3460, del 24-03-1999 (1999/2452)

ORDRE d'11 de març de 1999, de la Conselleria d'Ocupació, Indústria i Comerç, per la qual es fan públics la línia de crèdit i l'import global màxim destinat a la concessió d'ajudes previstes en el Programa d'Ajudes de Foment a l'Ocupació Autònoma per a l'exercici 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2452


Data del document
:   11-03-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * creació d'ocupació
    * suport econòmic

ORDRE d'11 de març de 1999, de la Conselleria d'Ocupació, Indústria i Comerç, per la qual es fan públics la línia de crèdit i l'import global màxim destinat a la concessió d'ajudes previstes en el Programa d'Ajudes de Foment a l'Ocupació Autònoma per a l'exercici 1999. [1999/X2452]
  
Mitjançant l'Ordre de 26 de novembre de 1998, de la Conselleria d'Ocupació, Indústria i Comerç, es regula el Programa d'Ajudes de Foment a l'Ocupació Autònoma per a l'exercici 1999.
  
El Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública Valenciana, estableix en l'article 47,11 la necessitat de fer públics les línies de subvenció que financen la concessió d'ajudes de naturalesa corrent o de capital i l'import màxim que s'hi destina.
  
En virtut d'això i de conformitat amb el que estableix la disposició addicional primera de l'Ordre de 26 de novembre de 1998, de la Conselleria d'Ocupació, Indústria i Comerç,
  
ORDENE
  
Article 1
  
Per a l'exercici 1999 i de conformitat amb el que s'ha establit en la Llei 11/1998, de 29 de desembre, de Pressupostos de la Generalitat Valenciana per a l'exercici 1999, les ajudes contingudes en el Programa d'Ajudes de Foment a l'Ocupació Autònoma aprovat per l'Ordre de 26 de novembre de 1998, de la Conselleria d'Ocupació, Indústria i Comerç (DOGV núm. 3.387, de 4 de desembre de 1998), es finançaran a càrrec de la secció, el programa, la línia i els imports globals màxims que a continuació s'indiquen.
  
Secció 11. Programa 322.10, Foment de l'Ocupació i l'Economia Social.
  
Capítol IV. Línia 401/000/99 (codi comptable 212) amb un import global màxim de 862.298.767 pessetes, de les quals 518.882.102 pessetes són finançades pel Fons Social Europeu.
  
Article 2
  
Els tipus d'interés dels préstecs acollits al conveni de col·laboració financera amb la Conselleria d'Ocupació, Indústria i Comerç seran per a 1999 els següents:
  
a) En préstecs de tipus variable: el tipus nominal màxim serà del MIBOR+2 punts.
  
b) En préstecs de tipus fix: el tipus nominal màxim estarà en funció dels anys de duració del préstec des de la formalització:
  
1. En préstecs amb duració de fins a 5 anys inclusivament, el tipus nominal màxim aplicable serà del 6,3%.
  
2. En préstecs amb duració de més de 5 anys fins a 8 inclusivament, el tipus nominal màxim aplicable serà del 6,7%.
  
3. En préstecs amb duració de més de 8 anys, el tipus nominal màxim aplicable serà del 7,2%.
  
Els fluxos de subvenció, d'acord amb les característiques concretes dels préstecs, s'actualitzaran al moment de l'operació del tipus del 5% anual.
  
València, 11 de març de 1999
  
El conseller d'Ocupació, Indústria i Comerç,
  
DIEGO SUCH PÉREZ